Case ID: 1037475
Sentence 13: Apellyasiya Məhkəməsi iş materiallarını araşdıraraq o nəticəyə gəlmişdir ki, iddiaçı 18.05.2004-cü il tarixdə xidmətdən buraxılsa da, konstitusion normanın müddəalarına əsasən onun xidmətdən buraxıldığı vaxtdan sonra qüvvədə olan qanunvericiliklə iddiaçının hüquqi vəziyyətini yaxşılaşdıran normalar geriyə tətbiq edilməlidir, iddiaçı xidmət etdiyi dövrdə xarici dil (ingilis dili) bilməyə görə aylıq vəzifə maaşına 10% əlavə aldığına görə də həmin əlavə nəzərə alınmaqla yenidən hesablanma üçün yeni məlumat vərəqinin verilməsinin cavabdehə həvalə edilməsi hissəsində məhkəmə qərarı əsaslıdır, iddiaçının hərbi xidmətdən buraxıldığı, dövrdən sonra qüvvəyə minmiş yüngülləşdirici norma olan xxxx 2017-ci il tarixədək qüvvədə olmuş “Əmək pensiyaları haqqında” Azərbaycan Respublikası Qanununun və Azərbaycan Respublikası Nazirlər Kabinetinin 2007-ci il xxxx tarixli, 135 nömrəli qərarı ilə təsdiq edilmiş “Təminat xərcliyinin hesablanması, hərbi xidmət müddəti və təminat xərcliyi barədə məlumatların təqdim olunması Qaydaları”nın müvafiq müddəaları nəzərə alınmaqla, iddiaçıya pensiya hesablanması üçün Xüsusi Şərtlərlə Təyinat İdarəsinə təqdim edilməli olan “Məlumat vərəqəsində” xarici dil (ingilis dili) bilməyə görə aylıq vəzifə maaşına 10% əlavə nəzərə alınmalıdır, iddiaçının xidmət etdiyi dövrdə usta məharət (ali ixtisas) dərəcəsinə görə aylıq vəzifə maaşına 35 faiz məbləğində əlavənin ödənilməsi isə iş materialları ilə müəyyən edilməmiş, belə ki, iddiaçı xidməti dövründə usta məharət (ali ixtisas) dərəcəsinə görə aylıq vəzifə maaşına 35% əlavə aldığını qeyd etsə də, bu barədə hər hansı sübut təqdim etməmişdir.İşə kassasiya qaydasında baxan məhkəmə kollegiyası apellyasiya məhkəməsinin iş üzrə gəldiyi nəticəni qanuni və əsaslı hesab edir.